CELEX: 52017PC0414
Language: hr
Date: 2017-08-03 00:00:00
Title: Preporuka za ODLUKU VIJEĆA kojom se Europskoj komisiji odobrava da u ime Europske zajednice za atomsku energiju sklopi Protokol uz Sporazum o partnerstvu i suradnji o uspostavi partnerstva između Europskih zajednica i njihovih država članica, s jedne strane, i Kirgiske Republike, s druge strane, kako bi se uzelo u obzir pristupanje Republike Hrvatske Europskoj Uniji

EUROPSKA KOMISIJA
            Bruxelles,3.8.2017
            COM(2017) 414 final
            Preporuka za
            ODLUKU VIJEĆA
            kojom se Europskoj komisiji odobrava da u ime Europske zajednice za atomsku energiju sklopi Protokol uz Sporazum o partnerstvu i suradnji o uspostavi partnerstva između Europskih zajednica i njihovih država članica, s jedne strane, i Kirgiske Republike, s druge strane, kako bi se uzelo u obzir pristupanje Republike Hrvatske Europskoj Uniji
            
               
         
         
            
               OBRAZLOŽENJE
            
            
               Sporazum o partnerstvu i suradnji o uspostavi partnerstva između Europskih zajednica i njihovih država članica, s jedne strane, i Kirgiske Republike, s druge strane, dalje u tekstu „Sporazum”, potpisan je 9. veljače 1995. i stupio je na snagu 1. srpnja 1999.
            
            
               Prema Aktu o pristupanju, Republika Hrvatska obvezuje se pristupiti međunarodnim sporazumima koje su potpisale ili sklopile Europska unija i njezine države članice putem protokola uz te sporazume.
            
            
               Odlukom Vijeća od 14. rujna 2012.
                  1
                Komisija je ovlaštena za otvaranje pregovora s dotičnim trećim zemljama kako bi se sklopili odgovarajući protokoli. Pregovori s Kirgiskom Republikom uspješno su zaključeni razmjenom verbalnih nota.
            
            
               Predloženim Protokolom Republika Hrvatska uključuje se kao ugovorna stranka Sporazuma, a EU se obvezuje osigurati vjerodostojnu inačicu Sporazuma na hrvatskom jeziku. 
            
            
               Komisija smatra rezultate pregovora zadovoljavajućima te predlaže potpisivanje i sklapanje Protokola. Na temelju priložene preporuke Komisija preporuča Vijeću da Europskoj komisiji odobri da u ime Europske zajednice za atomsku energiju sklopi Protokol uz Sporazum o partnerstvu i suradnji o uspostavi partnerstva između Europskih zajednica i njihovih država članica, s jedne strane, i Kirgiske Republike, s druge strane, kako bi se uzelo u obzir pristupanje Republike Hrvatske Europskoj Uniji. 
            
            
               Priložena preporuka predstavlja se s:
            
            
               ii.Prijedlogom odluke Vijeća o potpisivanju i privremenoj primjeni Protokola u ime Europske unije i njezinih država članica;
            
            
               iii.Prijedlogom odluke Vijeća o sklapanju Protokola u ime Europske unije i njezinih država članica.
            
            
               Preporuka za
            
            
               ODLUKU VIJEĆA
            
            
               kojom se Europskoj komisiji odobrava da u ime Europske zajednice za atomsku energiju sklopi Protokol uz Sporazum o partnerstvu i suradnji o uspostavi partnerstva između Europskih zajednica i njihovih država članica, s jedne strane, i Kirgiske Republike, s druge strane, kako bi se uzelo u obzir pristupanje Republike Hrvatske Europskoj Uniji
            
            
               VIJEĆE EUROPSKE UNIJE,
            
            
               uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
            
            
               uzimajući u obzir preporuku Europske komisije,
            
            
               budući da:
            
            
               (1)U skladu s člankom 6. stavkom 2. Akta o pristupanju Republike Hrvatske, o pristupanju Republike Hrvatske Sporazumu o partnerstvu i suradnji o uspostavi partnerstva između Europskih zajednica i njihovih država članica, s jedne strane, i Kirgiske Republike, s druge strane (dalje u tekstu „Sporazum”)
                  2
               , treba se dogovoriti putem protokola uz Sporazum.
            
            
               (2)Vijeće je 14. rujna 2012. ovlastilo Komisiju da otvori pregovore s dotičnim trećim zemljama
                  3
               . Pregovori s Kirgiskom Republikom uspješno su zaključeni razmjenom verbalnih nota.
            
            
               (3)Komisiji bi trebalo odobriti sklapanje Protokola u pogledu pitanja iz nadležnosti Europske zajednice za atomsku energiju.
            
         
         
            
               (4)Potpisivanje i sklapanje Protokola podliježe zasebnom postupku u pogledu pitanja koja su obuhvaćena Ugovorom o Europskoj uniji i Ugovorom o funkcioniranju Europske unije,
            
            
               DONIJELO JE OVU ODLUKU: 
            
            
               Jedini članak 
            
            
               Europskoj komisiji odobrava se da u ime Europske zajednice za atomsku energiju sklopi Protokol uz Sporazum o partnerstvu i suradnji o uspostavi partnerstva između Europskih zajednica i njihovih država članica, s jedne strane, i Kirgiske Republike, s druge strane, kako bi se uzelo u obzir pristupanje Republike Hrvatske Europskoj uniji
                  4
               .
            
            
               Sastavljeno u Bruxellesu
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  Odluka Vijeća o odobrenju otvaranja pregovora za prilagodbu sporazuma potpisanih ili sklopljenih između Europske unije, ili Europske unije i njezinih država članica, s jednom ili više trećih zemalja ili međunarodnih organizacija zbog pristupanja Republike Hrvatske Europskoj uniji (dokument Vijeća 13351/12 LIMITED).
               
               
                  
                     (2)
                  Odluka Vijeća i Komisije 1999/491/EZ, EZUČ, Euratom od 12. svibnja 1999. o sklapanju Sporazuma o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Kirgiske Republike, s druge strane (SL L 196, 28.7.1999., str. 48.).
               
               
                  
                     (3)
                  Odluka Vijeća o odobrenju otvaranja pregovora za prilagodbu sporazuma potpisanih ili sklopljenih između Europske unije, ili Europske unije i njezinih država članica, s jednom ili više trećih zemalja ili međunarodnih organizacija zbog pristupanja Republike Hrvatske Europskoj uniji (dokument Vijeća 13351/12 LIMITED).
               
               
                  
                     (4)
                  Tekst Protokola objavljuje se u ...[umetnuti upućivanje na SL] s Odlukom o potpisivanju u ime Unije i njezinih država članica.